
SC2011-20540/16.09.2011


                                      DR.ING.GHEORGHE CIUHANDU

REFERAT
pentru revocarea Hotărârii Consiliului Local nr. 285/ 26.07.2011 - privind alocarea sumei de 87.000 lei în vederea participării Municipiului Timişoara la evenimentul „Ruga Bănăţeană la Dijon” dedicat promovării Municipiului Timişoara şi Regiunii Banat la Dijon, în Burgundia, Franţa
Societatea Culturală Banatul, titulara mărcii culturale „Ruga Bănăţeană”, în colaborare cu Asociaţia Culturală Franco-Română din Dijon, Primăria oraşului Dijon, Consiliul General Burgundia şi Consiliul General Côte d’Or, urma să organizeze „Ruga Bănăţeană la Dijon”, Franţa, în perioada 2-4 septembrie 2011, eveniment dedicat Regiunii Banat. 
Cu acest prilej, organizatorii „Rugii Bănăţene la Dijon” au adresat Municipiului Timişoara invitaţia de a participa cu reprezentanţi la toate secţiunile evenimentului: culturală, folclorică, turistică şi o misiune economică exploratorie.
Conform invitaţiei, pentru participarea la „Ruga Bănăţeană din Dijon”, organizatorii asigurau cazarea şi masa pentru membrii delegaţiei pe durata şederii la Dijon, iar Municipiul Timişoara suporta costurile ocazionate de transport, diurnă, asigurări medicale, cazare pentru zilele de dus/ întors şi promovare.

Ulterior adoptării HCLMT nr. 285/ 26.07.2011, prin scrisoarea din 4 august 2011, primită de la Asociaţia Culturală Franco-Română, am fost informaţi că, datorită fondurilor insuficiente, organizatorii „Rugii Bănăţene la Dijon” nu mai pot asigura sumele  necesare participării Municipiului Timişoara la acest eveniment.
Având în vedere cele expuse mai sus, precum şi faptul că participarea Municipiului Timişoara la „Ruga Bănăţeană la Dijon” a fost anulată,
    Propunem:
- Aprobarea revocării Hotărârii Consiliului Local nr. 285/ 26.07.2011 - privind alocarea sumei de 87.000 lei în vederea participării Municipiului Timişoara la evenimentul „Ruga Bănăţeană la Dijon” dedicat promovării Municipiului Timişoara şi Regiunii Banat la Dijon, în Burgundia, Franţa.

